# หวัง จู่เสียน
หวัง จู่เสียน (จีน: 王祖賢, พินอิน: Wáng Zǔxián,) เกิดเมื่อวันที่ 31 มกราคม ค.ศ. 1967 ที่กรุงไทเป ประเทศไต้หวัน เป็นนักแสดงหญิงชาวไต้หวัน มีผลงานการแสดงภาพยนตร์ฮ่องกงที่โด่งดังและประสบความสำเร็จหลายเรื่อง โดยหวัง จู่เสียน ได้รับการยกย่องให้เป็นนักแสดงหญิงแถวหน้าของวงการภาพยนตร์เอเชียในช่วงยุคคริสต์ทศวรรษ 1990 เช่นเดียวกับ จง ฉู่หง, กวน จือหลิน และ จาง ม่านอวี้

หวัง จู่เสียน เป็นบุตรสาวของ "หวัง เหยาหวง" อดีตนักกีฬาบาสเกตบอลทีมชาติไต้หวัน ผู้ได้รับเหรียญเงินในกีฬาเอเชียนเกมส์ 1958 ที่กรุงโตเกียว ประเทศญี่ปุ่น

 ประวัติ 
หวัง จู่เสียน เกิดเมื่อวันที่ 31 มกราคม ค.ศ. 1967 โดยปู่ทวดของเธอคือ "หวัง เหรินเฟิง" เป็นสมาชิกยุคก่อตั้งขององค์กรถงเหมิงฮุ่ย หรือ สหสันนิบาตจีน ที่ต่อต้านราชวงศ์ชิงก่อนจะพัฒนามาเป็นพรรคก๊กมินตั๋ง และยังเป็นผู้ก่อตั้งโรงเรียนมัธยมซู่เฉิง ในมณฑลอานฮุย (ต่อมาในเดือนสิงหาคม ปี 1992 ในช่วงเทศกาลไหว้พระจันทร์ หวัง จู่เสียน ได้เดินทางมาเยี่ยมโรงเรียนมัธยมแห่งนี้พร้อมกับคุณปู่ของเธอ) ปู่ของเธอ "หวัง กั๋วฟาน" เป็นเจ้าหน้าที่ด้านข่าวกรองของก๊กมินตั๋งโดยหลังจากที่ก๊กมินตั๋งพ่ายแพ้ให้กับพรรคคอมมิวนิสต์จีนทำให้ฝ่ายสาธารณรัฐจีนต้องล่าถอยและอพยพมาที่เกาะไต้หวัน ปู่ของเธอจึงได้มาทำงานที่มหาวิทยาลัยแห่งชาติไต้หวัน ส่วนพ่อของเธอ "หวัง เหยาหวง" เป็นนักบาสเกตบอลทีมชาติไต้หวัน ที่เคยทำผลงานคว้าเหรียญเงินในกีฬาเอเชียนเกมส์ 1958 ที่ประเทศญี่ปุ่น
 
หวัง จู่เสียน มีพี่ชาย 2 คน และเรียนชั้นมัธยมศึกษาตอนต้นที่โรงเรียนมัธยมโซโก้ เมืองซินเป่ย์ 
ซึ่งเป็นโรงเรียนเอกชนหญิงล้วน นิกายโรมันคาทอลิก ต่อมาได้ย้ายไปเรียนที่โรงเรียนมัธยมไทเป และเลือกเล่นบาสเกตบอลเช่นเดียวกับพ่อของเธอและได้เป็นนักกีฬาของโรงเรียน ด้วยหน้าตาที่สวยงามและส่วนสูงถึง 173 ซ.ม. ทำให้เธอเป็นจุดสนใจจากผู้คน ต่อมาเมื่อเธออายุ 14 ปี เธอได้เป็นนักกีฬาบาสเกตบอลเยาวชนหญิงทีมชาติไต้หวัน และได้เดินทางไปแข่งขันที่เกาะฮ่องกง จนได้พบแมวมองและชวนให้เธอมาถ่ายโฆษณารองเท้ากีฬา จากนั้นก็มีงานถ่ายโฆษณาเข้ามาอย่างต่อเนื่อง ทั้งเครื่องสำอาง และน้ำอัดลม หลังจากนั้นเธอจึงหันไปสอบเข้าวิทยาลัยศิลปะและการแสดงแห่งชาติไต้หวัน เพื่อเอาจริงเอาจังกับการเป็นนักแสดงอาชีพแทนการเล่นกีฬา ซึ่ง "หวัง เหยาหวง" พ่อของเธอก็ได้ให้การสนับสนุนเนื่องจากไม่ต้องการให้ลูกสาวเป็นนักกีฬาบาสเกตบอลทีมชาติเหมือนกับเขาเพราะเห็นว่าลูกสาวได้รับการฝึกซ้อมที่หนักหน่วงและยากลำบากเกินไป

วงการบันเทิง
หวัง จู่เสียน เริ่มต้นเข้าสู่วงการบันเทิงจากการถ่ายโฆษณารองเท้ากีฬายี่ห้ออาดิดาส และได้แสดงภาพยนตร์ไต้หวันเรื่องแรกคือเรื่อง Lake spirit (1983) โดยภาพยนตร์ประสบความสำเร็จได้รับรางวัลม้าทองคำ สาขาการถ่ายภาพยอดเยี่ยม ในงานประกาศผลรางวัลม้าทองคำครั้งที่ 20 ที่ศูนย์วัฒนธรรมเกาสง ในปี 1983 จากการเข้าชิงถึง 3 รางวัล  หลังจากนั้น ฟางอี้หัว (Mona Fong) อดีตนักร้องหญิงชื่อดังที่ผันตัวมาเป็นโปรดิวเซอร์ภาพยนตร์ของค่ายชอว์บราเดอร์สสตูดิโอ ได้แสดงความสนใจในตัวเธอและชักชวนให้มาแสดงภาพยนตร์ในฮ่องกง ทำให้ในปี ค.ศ. 1985 เธอได้เซ็นสัญญาเข้าสังกัดค่ายชอว์บราเดอร์สสตูดิโอ และมีผลงานในปีแรกให้กับค่ายถึง 3 เรื่อง ได้แก่ ทรามวัยโดนใจ สะกิดหัวใจให้โดนเธอ (How to Choose a Royal Bride), รักผิดสเปค ภาค 2 (Let's Make a Laugh II) ที่แสดงร่วมกับเอ๋อ ตงเซิง และ รักนี้ ดีไหมหว่า ? (Working Class) ที่แสดงคู่กับ แซม ฮุย  จนมาโด่งดังทั่วทวีปเอเชียจากการแสดงในภาพยนตร์ชุด โปเยโปโลเย เย้ยฟ้าแล้วก็ท้า (A Chinese Ghost Story) ที่กำกับโดย ฉีเคอะ โดยเธอแสดงนำคู่กับ เลสลี จาง รับบทปีศาจสาวแสนสวย "เนี่ย เสี่ยวเชี่ยน" 

ผลงานเรื่องอื่นๆที่โดดเด่น อาทิเช่น ภาพยนตร์แสดงคู่กับหลิว เต๋อหัว รับบทแฟนสาว "เอาเต๋า" ในเรื่อง คนตัดคน ภาค 1 (God of Gambler, 1989) เจาะตำนานฝ่ามือยูไล (Kung Fu Vs Acrobatic, 1990) ทำเทียบเจ้าพ่อเหือด (Hong Kong Godfather, 1991) ชีวิตเธอ ชีวิตข้า ชีวิตเดียว (The Prince of Temple Street, 1992) ฟ้านี้ข้าใหญ่ได้คนเดียว (Casino Tycoon 1, 1992) เรียกเทวดาก็ล้มข้าไม่ได้ (Casino Tycoon 2, 1992), ภาพยนตร์แสดงคู่กับเฉินหลง ในเรื่อง ชิตี้ฮันเตอร์ ใหญ่ไม่ใหญ่ข้าก็ใหญ่ (City Hunter, 1993) เธอรับบท คาโอริ คู่หูคู่รัก ซาเอบะ เรียว(เฉินหลง), เดชคัมภีร์เทวดา ภาค 3 (Swordsman 3 : The East Is Red, 1993) ร่วมแสดงกับหลิน ชิงเสีย, นางพญางูขาว ขอเพียงรักอยู่แม้คู่กันไม่ได้ (Green Sneke, 1993) ร่วมแสดงกับจาง ม่านอวี้, กระบี่ผีเสื้อบารมีสะท้านภพ (Butterfly Sword, 1993) ที่ร่วมแสดงกับเหลียง เฉาเหว่ย, เจิน จื่อตัน, มิเชล โหย่ว เป็นต้น

ชีวิตส่วนตัว
หวัง จู่เสียน เคยคบหากับ "ฉี ฉิน" นักร้องชื่อดังชาวไต้หวัน โดยทั้งคู่พบกันครั้งแรกจากการแสดงนำร่วมกันในภาพยนตร์ไต้หวันเรื่อง "Love Is Grown With Flower" (1987) ซึ่งขณะนั้น ฉี ฉิน เป็นนักร้องเพลงป็อปที่มีชื่อเสียงในทวีปเอเชียส่วน หวัง จู่เสียน ยังเป็นนักแสดงหน้าใหม่ที่ยังมีผลงานไม่มากนัก โดยทั้งคู่ได้คบหากันหลังการถ่ายทำจบลง ก่อนที่ต่อมา หวัง จู่เสียน จะมีชื่อเสียงโด่งดังจากการแสดงนำในภาพยนตร์เรื่อง โปเยโปโลเย เย้ยฟ้าแล้วก็ท้า และมีผลงานการแสดงภาพยนตร์ที่ประสบความสำเร็จในฮ่องกงอีกหลายเรื่อง ส่วน ฉี ฉิน ยังคงทำงานเพลงที่ไต้หวันเป็นหลัก ด้วยความสัมพันธ์ที่ห่างไกลทำให้ทั้งคู่เลิกรากันไปในช่วงต้นของคริสต์ทศวรรษ 1990 หลังจากเลิกรากับ ฉี ฉิน เธอได้มีข่าวอื้อฉาวจากการคบหากับ "หลิน เจี้ยนเยว่" มหาเศรษฐีนักธุรกิจชาวฮ่องกงซึ่งมีภรรยาและลูกอยู่แล้ว ซึ่งภรรยาของหลิน เจี้ยนเยว่ คือ "เซียะ หลิงหลิง" อดีตนักแสดงรุ่นพี่ชาวไต้หวันของเธอhttps://inf.news/en/entertainment/0ad347b338a2a05c95cdd0193c5491d9.html ก่อนที่ต่อมาจะมีรายงานว่าทั้งสองอาศัยอยู่ด้วยกัน ซึ่งเรื่องดังกล่าวทำให้ อวี๋ เป่าจู แม่ของฝ่ายชายออกมาตำหนิเธอออกสื่อ และทำให้เธอตกเป็นข่าวอื้อฉาวไปทั่วฮ่องกงจนกระทบต่อชื่อเสียงในวงการภาพยนตร์ฮ่องกงของเธอเป็นอย่างมาก เธอจึงตัดสินใจเลิกรากับ หลิน เจี้ยนเยว่ และออกจากฮ่องกงเพื่อกลับไปยังไต้หวัน ก่อนที่ เซียะ หลิงหลิง ผู้เป็นภรรยาหลวงจะยื่นฟ้องหย่า หลิน เจี้ยนเยว่ อย่างเป็นทางการในเวลาต่อมา

หลังจากกลับมาที่ไต้หวัน หวัง จู่เสียน ได้กลับไปคบหากับ ฉี ฉิน อีกครั้งในปี 1993 โดย หวัง จู่เสียน ที่มีงานแสดงน้อยลงได้หันไปรับงานแสดงและออกอัลบั้มเพลงที่ประเทศญี่ปุ่น ก่อนที่ ฉี ฉิน ได้ประกาศในปี 2000 ว่าจะแต่งงานกับหวัง จู่เสียน แต่แล้ว ภรรยาเก่าของ ฉี ฉิน ได้ปรากฏตัวขึ้นและเรียกร้องให้ ฉี ฉิน รับผิดชอบลูกที่เกิดกับเธอ หวัง จู่เสียน ที่ไม่ทราบมาก่อนว่า ฉี ฉิน แอบไปมีลูกไว้จึงตัดสินใจเลิกกับ ฉี ฉิน ในปี 2002

ในปี 2003 จากเหตุการณ์ที่ เลสลี จาง เพื่อนสนิทของเธอฆ่าตัวตายจากโรคซึมเศร้า ทำให้เธอรู้สึกสะเทือนใจกับเหตุการณ์ดังกล่าวและอึดอัดกับการเป็นคนในวงการบันเทิงที่มีชื่อเสียง ทำให้เธอตัดสินใจออกจากวงการบันเทิงอย่างถาวร อย่างไรก็ตามเธอได้ฝากฝีมือการแสดงภาพยนตร์เรื่องสุดท้ายไว้คือเรื่อง Shanghai Story (2004)

หลังจากออกจากวงการบันเทิง หวัง จู่เสียน ได้เดินทางไปยังรัฐบริติชโคลัมเบีย ประเทศแคนาดา และใช้ชีวิตอยู่ที่เมืองแวนคูเวอร์ และปรากฏตัวออกสื่อบ้างเป็นครั้งคราว

 ผลงานการแสดง 

 ภาพยนตร์ 
ปีเรื่องชื่อเรื่อง (จีน)บทหมายเหตุ1983Lake Spirit今年湖畔會很冷Gong Yu Ping1985ทรามวัยโดนใจ สะกิดหัวใจให้โดนเธอ 天官賜福น่าหลัน เฉียงเหยารักผิดสเปค ภาค 2再見七日情โจอี้รักนี้ ดีไหมหว่า ?打工皇帝เอมี1986อยู่กับสะดุ้ง俾鬼捉เสี่ยวเสวียLast Song in Paris偶然JuliaWalking Beside Me心動Joey Lingโป้งปิดบัญชี義蓋雲天กั่งเซิงนี่เมียนะ จะฆ่ารึ?殺妻二人組Wang Hsiao Hsienเพื่อนกุ่ย...ไม่ยอมกุ่ย!霹靂大喇叭โจแอนน์1987อยากเป็นโจร แต่เทวดาไม่ยอม標錯參Jo ChouPrivate Life香港小姐寫真Sam Lee Shing-Puia.k.a. Miss Hong KongLove Is Grown With Flower芳草碧連天หลิง หยุนเฟิงโปเยโปโลเย เย้ยฟ้าแล้วก็ท้า倩女幽魂เนี่ย เสี่ยวเชี่ยนNominated Hong Kong Film Award for Best Actressฉก มังกรฉิว衛斯理傳奇ไป๋ซู่1988โหดดิบดิบ法中情โจอี้ หลิงMy Dream Is Yours夢過界Yik Man Singสั่งเจ้าพ่อให้สูญพันธุ์城巿特警Nurse Adaหนมจีบมี 2 เข่ง大丈夫日記โจอี้ฟ้าส่งฟะมาเกย長短腳之戀โหยว จิ้งเหวิน (อาเมย์)Carry On Hotel金裝大酒店Sunflowerโปเยโปโลเย ตอน รักไม่อาจพราก畫中仙Mo Chiu1989ผู้หญิงแย่งสับ驚魂記Queenie / Catherinea.k.a. Web of Deceptionคนตัดคน賭神อาเจินฮวดไช้เฮียชอบ合家歡หลิงขอโทษอย่าโหดได้ไหม殺手蝴蝶夢อาลี่Spirit Love飛越陰陽界Ginny / Ah Funอี้เหลียน คนหิ้วหัว潘金蓮之前世今生LotusMissing Man都市獵人Rebecca / YatGift from Heaven打工狂想曲Angie1990เจาะกะโหลกพันธุ์โหด中日南北和Inspector Wongโปเยโปโลเย ตอน ปีศาจสาวพันปี千年女妖หยงยี่อี้ใครอย่ายุ่ง ลูกสาวเจ้าพ่อ唯我獨尊หวังฟ่งอี้อาบรักกระบี่คม 4阿嬰คุณหนูอิงเจาะตำนานยูไล摩登如來神掌องค์หญิงอวิ๋นหลัวa.k.a. Modern Buddha's Palmอภินิหารดาบข้ามโลก漫畫奇俠Chu Kor YeeThe Big Score絕橋智多星Penny ShangFamily Honor無名家族Hor Yeeนักฆ่าเฉพาะกิจ都市煞星Julie Kaoบ้านี้เพื่อเธอ浪漫殺手自由人พอลลาโหดทะลุแดด 3東方老虎โจอี้โปเยโปโลเย เย้ยฟ้าแล้วก็ท้า ภาค 2倩女幽魂II人間道ชิงฝาง1991ทำเนียบเจ้าพ่อเหือด衝擊天子門生คุณนายเหลียงโปเยโปโลเย เย้ยฟ้าแล้วก็ท้า ภาค 3倩女幽魂III 道道道เสี่ยวจั๋วWon Catalonian International Film Festival for Best ActressLady Wolf狼女เดชนางพญาจิ้งจอกขาว靈狐อู๋จีa.k.a. Foxy Spiritsโปเยสาว ผีเลี้ยงคน魔畫情อาชิง108 รวยพ่อให้มา豪門夜宴ภรรยาของแจ็คกี้Red and Black鬼幹部Shanโปเยโปโลเย ตอน ฤทธิ์ 2 นางพญาล่ารัก追日Ku Moon Cherศึกคาถาเทวดาข้ามพิภพ天地玄門Gigi Wong Yi San1992ฟ้านี้ใหญ่ได้คนเดียว賭城大亨之新哥傳奇เฉิงเล่อเอ๋อร์ (วิเวียน)เรียกเทวดามา ก็ล้มข้าไม่ได้賭城大亨II之至尊無敵เฉิงเล่อเอ๋อร์ (วิเวียน)นักแสดงรับเชิญซนต๋าโซ่น แหกดวงโปเย畫皮之陰陽法王Yau Fungชีวิตเธอ ชีวิตข้า ชีวิตเดียว廟街十二少เทเรซ่า1993กระบี่ผีเสื้อ บารมีสะท้านภพ新流星蝴蝶劍Butterflyมือเพชฌฆาตปราบจอมมาร千人斬Blood Lotusมังกรหยก หยกก๊าหว่า射鵰英雄傳之東成西就Suqiuใหญ่ไม่ใหญ่ข้าก็ใหญ่城市獵人คาโอรินางพญางูขาว ขอเพียงรักอยู่แม้คู่กันไม่ได้青蛇ไป๋ซู่เจินบริษัทกัดเชือดกลิ้งมหาชน芝士火腿Joey Chanเดชคัมภีร์เทวดา 3 หมื่นปีมีข้าคนเดียว東方不敗─風雲再起เซียะเหวียนเหวินผู้ยิ่งใหญ่แห่งเขาเหลียงซาน ตอนขุนทวนหลินชง水滸傳之英雄本色ภรรยาของหลินชง1997โคลนนิ่งสายพันธุ์มนุษย์ปักกิ่ง北京猿人จง เหมยเหมย2001Peony Pavilion遊園驚夢Nominated Golden Bauhinia Awards for Best Actress2004Shanghai Story美麗上海May Sources:

ภาพยนตร์และละครทางโทรทัศน์
 ปี สถานีโทรทัศน์ ชื่อเรื่อง หมายเหตุ1991TBSWoman From Hong Kongภาพยนตร์ทางโทรทัศน์1998NTVThe Last Songนักแสดงรับเชิญ

 ผลงานเพลง 
 ซิงเกิล（ภาษาญี่ปุ่น）
 ชื่อ ประเภทแผ่น วางจำหน่าย ค่าย รายชื่อเพลง 永遠に抱きしめて ซิงเกิล　11 มีนาคม 1992　โซนี่มิวสิก (ประเทศญี่ปุ่น)  Who are you? ซิงเกิล　3 ธันวาคม 1997　Avex 

 อีพี（ภาษาญี่ปุ่น）
 ชื่อ ประเภทแผ่น วางจำหน่าย ค่าย รายชื่อเพลง Angelus อีพี　11 มีนาคม 1998　Avex (ประเทศญี่ปุ่น) 

 สตูดิโออัลบั้ม（ภาษาจีนกลาง）
 ชื่อ ประเภทแผ่น วางจำหน่าย ค่าย รายชื่อเพลง 与世隔绝 (Isolation) สตูดิโออัลบั้ม　1 มีนาคม 1998　ซ่างฮัว เรคคอร์ด (ไต้หวัน) 

บทสวดมนต์
 ชื่อ ประเภทแผ่น วางจำหน่าย ผู้ผลิต รายชื่อเพลง 六度觀音 บทสวดเจ้าแม่กวนอิม　2014　วัดหลิงหยาง